section_heading: Životopis
paragraph_text: Rođen u Zagrebu. U rodnom je gradu diplomirao povijest umjetnosti i etnologiju na Filozofskom fakultetu u Zagrebu. Jednu je godinu radio u Muzeju za umjetnost i obrt u Zagrebu, zatim je vodio Galeriju Studentskog centra, u njezinom najznačajnijem razdoblju. Aktivno je stvarao sa zapadnim umjetničkim trendovima sukladnu hrvatsku umjetničku pozornicu sa Zagrebom, koja je bila poprište jedne od najživljih umjetničkih pozornica u Europi. Promicao je ambijentalna i grafička istraživanja, konceptualnu umjetnost i međunarodnu suradnju, putem okupljanja umjetnika, izložba i tekstova. Od 1980. radio je kao viši kustos i muzejski savjetnik Galerijama grada Zagreba, današnjem danas Muzeju suvremene umjetnosti. Na Filozofskom fakultetu u Zagrebu predavao je muzeologiju. Od 1983. je sudski vještak za umjetnost 20. stoljeća. Početkom 1990-ih je u Leksikografskom zavodu urednik za umjetnost 20. stoljeća, na projektu Enciklopedija hrvatske likovne umjetnosti. Istodobno je bio savjetnikom Bijenala u Sao Paolu te suradnik na projektu izložbe Europa-Europa u Bonnu i član užeg tima za izložbu suvremene umjetnosti u Solunu 2004. Osnivač je i voditelj Fotogalerije Lang u Samoboru. Aktivni sudionik na brojnim znanstvenim i stručnim skupovima diljem svijeta. Umirovio se 2004., ali i dalje vodi Fotogaleriju Lang, čime decentralizira scenu suvremene umjetnosti i lokalnoj zajednici pruža jedinstven uvid u modernu i suvremenu fotografiju, a radi i na promociji hrvatske fotografije u inozemstvu.